
Projekt STEMpo ušao je u drugu godinu provedbe: 399 učenika sudjelovalo u STEM aktivnostima

Projekt „STEMpo – Ritam zajednice: Digitalne kompetencije za humani razvoj”, u kojem sudjelujemo kao partnerska ustanova, ušao je u drugu godinu provedbe. Projekt traje od 12. ožujka 2025. do 12. ožujka 2028. godine, a sufinanciran je sredstvima Europske unije iz Europskog socijalnog fonda plus (ESF+).
Tijekom prve godine provedbe ostvareni su značajni rezultati u približavanju STEM područja učenicima te jačanju kapaciteta za razvoj kvalitetnih i praktičnih STEM sadržaja.
U aktivnosti projekta u prvoj godini provedbe uključeno je 399 učenika, a u šest partnerskih osnovnih škola provedeno je 120 STEM radionica. Radionice su usmjerene na razvoj digitalnih i IKT kompetencija, kritičkog mišljenja, kreativnosti i suradničkih vještina, uz povezivanje STEM područja s temama razvoja zajednice, solidarnosti, inkluzije i održivog razvoja.
Kako bi se osigurala kvalitetna provedba aktivnosti za učenike, značajan dio projekta posvećen je i jačanju kapaciteta projektnog tima DKolektiva. Filozofski fakultet Osijek, kao partnerska ustanova, održao je 10 edukacija za projektni tim DKolektiva iz područja povezanih s digitalnim kompetencijama i provedbom STEM sadržaja te niz grupnih i individualnih mentorskih susreta kojima se pruža kontinuirana stručna podrška u pripremi i provedbi STEM radionica i javnih događanja. Uz to, projektni tim sudjelovao je u četiri dodatne izobrazbe vanjskih stručnjaka, kao i na studijskom posjetu u Sloveniji, tijekom kojega su upoznati s primjerima dobre prakse i inovativnim pristupima razvoju digitalnih kompetencija i STEM programa.
STEM sadržaji nisu ostali samo unutar školskih učionica. Tijekom prve godine provedeno je i 12 javnih događanja promocije STEM-a, kojima su STEM aktivnosti približene učenicima, roditeljima i široj lokalnoj zajednici.
U drugoj godini provedbe, tj. u novoj školskoj godini, nastavljamo s radionicama za učenike 3. i 4. te 7. i 8. razreda partnerskih škola, javnim događanjima promocije STEM-a te mentorskom podrškom projektnom timu. Cilj je učenicima i dalje omogućavati praktično iskustvo učenja kroz STEM te pokazati kako se digitalne kompetencije, tehnologija i kritičko razmišljanje mogu koristiti za rješavanje stvarnih izazova u svakodnevnom životu i zajednici.

Projekt „STEMpo – Ritam zajednice: Digitalne kompetencije za humani razvoj” usmjeren je na jačanje kapaciteta DKolektiva za povećanje interesa djece i učenika za STEM područja, razvoj IKT i digitalnih kompetencija te poticanje aktivnog sudjelovanja učenika i zajednice u STEM aktivnostima kroz interdisciplinarni pristup i suradnju organizacija civilnog društva, akademske zajednice i škola.
Nositelj projekta je DKolektiv – organizacija za društveni razvoj, a partneri su Sveučilište Josipa Jurja Strossmayera u Osijeku – Filozofski fakultet Osijek, OŠ Frana Krste Frankopana, OŠ Franje Krežme, OŠ Hinka Juhna, OŠ Ivana Brlić Mažuranić, OŠ Ljudevita Gaja i OŠ Vladimira Becića.
Ukupna vrijednost projekta iznosi 292.103,12 EUR.
Projekt „STEMpo – Ritam zajednice: Digitalne kompetencije za humani razvoj” sufinancirala je Europska unija iz Europskog socijalnog fonda plus.





Ovaj projekt sufinancira Ured za udruge Vlade Republike Hrvatske.
Stajališta izražena u ovom dokumentu isključiva su odgovornost DKolektiva – organizacije za društveni razvoj i ne odražavaju nužno stajalište Ureda za udruge Vlade Republike Hrvatske.
Sufinancirano sredstvima Europske unije kroz Europski socijalni fond plus.
Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.[image: A red and white checkered coat of arms with blue and red squares

